มาตลาดน้ำตลิ่งชัน ใจอ่อนแบบเรานี่ต้องสั่งมาลองหลายร้านเลย แนะนำให้ยกครอบครัวกันไปทานค่ะ แฮปปี้แน่นอน ของตลาดนี้ อร่อย ไม่แพง และคุณภาพจริงๆ

อยากทานกุ้งเผาตัวโตๆ ก็ไม่ผิดหวังค่ะ เรือครูติ๋มมีให้ทานแน่นอน แต่ในแต่ละวันก็ต้องลองเดินสำรวจดูก่อนนะคะ จะมีกุ้งตัวเล็กใหญ่ไม่เท่ากันค่ะ ราคาแต่ละวันก็ไม่เท่ากัน ส่วนใหญ่กุ้งเผาจะอยู่ที่ 200-250 ค่ะ ถูกใจร้านไหนก็ซื้อได้เลย รอบนี้ถูกใจกุ้งเรือครูติ๋มค่ะ ตัวใหญ่กำลังดี ไม่ผิดหวังเลย มันที่หัวกุ้งเยอะ หวาน เนื้อเด้ง น้ำจิ้มอร่อย (จริงๆ กุ้งสดมาก ทานไม่ต้องจิ้มก็อร่อยค่ะ) ถาดนี้ 220 ไม่แพงเลย